Miðvikudagskvöldið 27. nóvember verður fræðslukvöld í safnaðarheimili Laugarneskirkju . Þá mun sr. Bjarni Karlsson , okkar gamli sóknarprestur , flytja erindi sitt : Er heimurinn að farast ? – Ígrunduð vistkerfissýn Sameinuðu þjóðanna og páfans í Róm . Við gefum Bjarna orðið : ,, Ég hef sterkt á tilfinningunni að nú séu að verða viðmiðaskipti í loftslagsmálum . Þessi frétt er m.a. til marks um það . Miðvikudagskvöldið 27. nóvember kl. 19:30 ætla ég að taka þátt með því að reyna að útskýra með einföldum hætti aðal atriði doktorsrannsóknar minnar á sviði vistkerfissiðfræði . Andri Snær kallar eftir því að allir komi að borðinu ; náttúruvísindafólk , listafólk , sagnafólk , siðfræðingar , guðfræðingar , börn og hver annar . Ég hyggst leggja fram skýra sýn á það hvernig kristin guðfræði geti lagst á árar með mannkyni í því fordæmalausa verkefni sem við stöndum nú frammi fyrir . Verið velkomin í safnaðarheimili Laugarneskirkju mið. 27.11. 19:30 - 21:00 . Aðgangur ókeypis eins og andrúmsloftið var . ”